paragraph_text: Jedini njegov spomen je u Einhardovom djelu Vita Karoli Magni, gdje se opisuje kao Hruodlandus Brittannici limitis praefectus ("Roland, prefekt granice Bretanije") te navodi njegova smrt u bitci kod Roncesvallesa, kada je zaštitnica Karlove vojske pod njegovom komadnom, zajedno s prtljagom, napadnuta od pobunjenih Baska.<ref>Hruodlandus je najraniji latinizirani oblik njegovog franačkog imena Hruodland. Kasnije je latinizirano u Rolandus i na druge jezike prevedeno kao: talijanski Orlando ili Rolando, nizozemski Roeland, španjolski Roldán ili Rolando, baskijski Errolan, portugalski Roldão ili Rolando, okcitanski Rotland, katalonski Rotllant ili Rotllà.